**ZAPISNIK SA JAVNE RASPRAVE**

**Postrojenje : Poddionice autoceste na Koridoru VC Mostar Jug – Tunel Kvanj u dužini od 9,2 km**

**DATUM:**14.09.2020.

**MJESTO:**Gradska vijećnica Mostar

**VRIJEME:** 11:00 h

Dnevni red:

1. Obrazloženje zakonodavnog okvira vezanog za organizaciju javne rasprave u procesu izdavanja okolišne dozvole
2. Prezentacija Studije o procjeni utjecaja na okoliš za pod-dionicu petlja Mostar jug-tunel Kvanj
3. Diskusija.

Predstavnik Federalnog ministarstva okoliša i turizma je prezentirao zakonski okvir vezan za izradu Studije o procjeni utjecaja na okoliš i izdavanje okolišne dozvole u FBiH.

Potom, započela je druga tačka dnevnog reda. Prezentaciju Studije su izvršili predstavnici konzultantske kuće ENOVA d.o.o., koja je bila izrađivač predmetne Studije o procjeni utjecaja na okoliš. Prezentiran je sljedeći sadržaj Studije:

1. Uvod
2. Opis projekta
3. Zakonodavni i institucionalni okvir
4. Opis okoliša (uključujući i društvene aspekte prema zahtjevu EBRD-a)
5. Opis mogućih značajnih utjecaja
6. Opis mjera za ublažavanje značajnih utjecaja
7. Analiza alternativa
8. Netehnički rezime
9. Naznake poteškoća.

Zainteresirano stanovništvo je i prije treće tačke dnevnog reda tj. Diskusije postavljalo pitanja. Interesovalo ih je da li je na ovu predmetnu trasu investitor JP Autoceste FBIH ikada održao javnu raspravu na kojoj bi lokalna zajednica dala svoje mišljenje o predloženoj trasi.

Također smatraju da je održavanje ove javne rasprave samo zamazivanje očiju međunarodnim financijskim institucijama, te da je javnost i lokalnu zajednicu trebalo sa ovim projektom upoznati na vrijeme, a ne dovoditi ih sada pred svršen čin.Nakon završetka prezentacije Studije o procjeni utjecaja na okoliš, započela je diskusija, tj. posljednja tačka dnevnog reda.

**Diskusija:**

Stanovnik: na sastanku koji je održan u februaru ove godine se tvrdilo da postoji suglasnost za ovu predmetnu dionicu, a ministrica Pendeš je 2019. godine dala mišljenje za vojni aerodrom Ortiješ kao na perspektivnu vojnu imovinu, te da je neprihvatljivo da trasa koridora VC ide preko spomenutog aerodroma. Lokalno stanovništvo nije protiv izgradnje koridora, ali smo protiv toga da se trasa koridora polaže u 5 % obradivog zemljišta koje je u hercegovini. Zašto nije održana javna rasprava za poziciju trase? Zašto trasa ne ide istočnim obodom Mostara, gdje nema eksproprijacije. Jer nemate sada suglasnost za ekspropirjaciju. Zadužujete naše unuke kreditnim sredstvima, da bi nama uradili eksproprijaciju.

Odlukom predsjedništva iz 2016 aerodrom je proglašen vojnom perspektivnom imovinom, i do sada BIH nije mjenjala tu odluku. Kako će Federacija upravljati državnom imovinom?

Maja Popovac: Studija se u određenim dijelovima odnosi paušalno prema kulturno-historijskim spomenicima. Puno više je lokacija nego što ih je vama dostavila komisija za kulturno historijske spomenike. Problem je što predmetna lokacija nije istraživana, i onda se može desiti da prilikom izgradnje autoceste se dođe do određenih otkrića jer se čekalo jako dugo na arheološka istraživanja i to može u velikoj mjeri odgoditi ili čak zaustaviti izgradnju autoceste.

Također kada ste govorili o potencijlnom zagađenju zraka, rekli ste da nemate podataka za predmetno područje. Postoje stanice za mjerenje kvaliteta zraka, i mogli ste ih iskoristiti za dobivanje određenih podataka.

Zaštita voda je tađer važan element koji je trebao biti detaljnije obrađen ovom studijom jer je u pitanju krški teren, a znamo koliko je takav teren komplikovan u smislu zaštite voda. Ljudi se naravno najviše brinu oko svojih parcela i bunara na svojim parcelama, ali na krškom terenu su podzemne vode povezane a nije ispitano tačno i konkretno koje područje može dalje da utiče na podzemne vode u smislu zagađenja.

Lokalno stanovništvo - Stanovnici imaju preko 3000 potpisa u peticiji kojom se protive ovoj trasi predmetne autoceste.

Azra Duraković – ovu javnu raspravu prati video linkom. Kako navodi, preko njene kuće prolazi trasa autoceste. (Gđa. Duraković se javlja putem videolinka ali se ne čuje/jakoslabo/ šta je rekla – interesuje je zašto se ova ruta promijenila u odnosu na onu predloženu rutu iz 2006. godine).

Gđu. Duraković su zamolili, budući da je imala jako dugačko izlaganje, da sve svoje stavove pismenim putem pošalje na Federalno ministarstvo okoliša i turizma, na voditelja postupka koji vodi upravni postupak izdavanja okolišne dozvole za predmetni projekat.

Predstavnik JP Autoceste FBIH: gđu ste predstavili kao osobu preko čijeg zemljišta/kuće prelazi trasa autoceste. Sad uviđamo da nije tako. Negativan utjecaj autocesta na obližnje objekte tek ima u fazi izgradnje pa onda u fazi eksploatacije trase.

Zainteresirani stanovnik: želio bih znati koliko je sudionika na ovoj javnoj raspravi prisutno kao predstavnici JP Autoceste FBIH?

Prisutno je šest (6) predstavnika JP Autoceste FBIH.

Fetah Muhić: pritisak na okoliš će biti manji nakon izgradnje autoputa, i sada na tom području postoje putevi na kojem je više sporih vozila, koja više emituju štetne emisije u zrak. Mi nismo nadležni za određivanje trase, nego za smanjenje štetnih emisija u okoliš. Najveći problem je na ovom skupu što se postavljaju pitanja o trasi koridora, a mi nismo nadležni za to, ta pitanja bi trebali delegirati Federalnom ministarstvu prostornog uređenja.

Zainteresirani stanovnik: problem je što se svjesno i politički forsira ova trasa preko obradivih površina, a u blizini ima jako puno krša gdje ne bi trebalo vršiti eksproprijaciju. G. Terzić je javno izjavio da je ovo politička trasa, šta reći kao komentar na to. Ovim projektom se ugrožava povratak srba u naselja u kojima su živjeli prije rata. Dakle i ovo malo srba što se u posljednje 23 godine vratilo, treba ovim projektom udaljiti od njihovog zemljišta. EBRD ima potpise preko 3000 ljudi koji se protive ovom projektu, tj. predmetnoj trasi koridora.

Zainteresirano stanovništvo interesira u kojem je postotku izvršena eksproprijacija zemljišta.

Predstavnica JP AUTOCESTE FBIH je izvjestila prisutne da je postupak eksproprijacije na 87%, eksproprisano parcela 78%.

Zainteresirana stanovnica: ovi podatci pokazuju da je projekat pri kraju, čemu onda ova parada? Hvala Vam i želim da uđe u zapisnik da nisam dobila odgovor.

Stjepan Matić: udaljavamo se sve više od teme ove javne rasprave. To nije tema današnje javne rasprave, i vaša sva pitanja su trebala biti davno prije delegirana na nadležnu adresu. Danas se održava javna rasprava na Studiju o procjeni utjecaja na okoliš za predmetni projekat.

Rasprava je završila u 14:00h.